Af - smeÞann 3. janúar 2020 Síðast uppfært 3. janúar 2020 Ekki fæst gefið upp hver er launakostnaður borgarstjórnar . „ Á meðan borgarfulltrúum hefur fjölgað um 53% hefur leikskólakennurum fækkað . Þá hefur fjöldi heimilislausra tvöfaldast á síðustu fimm árum og vandi ungs fólks við að koma sér úr foreldrahúsum aukist töluvert . Þá er ánægja með þjónustu borgarinnar mjög lítil miðað við önnur sveitarfélög og traust á borgarstjórn í sögulegu lágmarki . “ Það voru borgarfulltrúar Sjálfstæðisflokks sem bókuðu þetta á síðasta borgarstjórnarfundi fyrir hið langa jólafrí . „ Borgarstjórn samþykkti hinn 19. september 2018 að fjölga borgarfulltrúum úr 15 í 23 . Þetta hefur haft verulegan kostnað í för með sér þrátt fyrir að öðru hafi verið haldið fram . Laun 15 borgarfulltrúa árið 2017 voru umtalsvert lægri en laun þeirra 23 borgarfulltrúa sem nú þiggja laun og hafa fengið verulegar launahækkanir til viðbótar . Ekki hefur fengist staðfest tala fyrir launakostnað borgarfulltrúa en m.v. þá viðauka sem borgin hefur þurft að ráðast í er ljóst að hér er um verulega fjármuni að ræða . Hér skortir því gagnsæi . Nýsamþykktur var viðauki vegna kostnaðar við borgarstjórn upp á 56 milljónir króna , því sem áður hafði verið áætlað fyrir árið 2019 . Það er dapurlegt að meirihlutinn skuli fella það að skora á Alþingi að endurskoða umrætt lagaákvæði í því skyni að borgarstjórn hafi sjálfdæmi um fjölda borgarfulltrúa . “